Diari Oficial de la Generalitat Valenciana


Sumari del DOGV 7123, del 02-10-2013 (2013/9462)

ACORD de 30 de setembre de 2013, del secretari autonòmic d'Economia i Ocupació, director general del SERVEF, pel qual es modifica el termini de presentació de sol·licituds establit en l'article 9 de l'Orde 31/2013, de 23 de juliol, de la Conselleria d'Economia, Indústria, Turisme i Ocupació, per la qual es convoca un programa d'ajudes destinat a afavorir l'accés al mercat de treball dels col·lectius de difícil inserció laboral, per a l'exercici 2013.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7123

Data del DOGV
:   02-10-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/9462


Data del document
:   30-09-2013

Organisme emissor
:   Servei Valencià d'Ocupació i Formació

Tipus de document
:   Acord

Anàlisi jurídica

 Descriptors 

:   * Servei Valencià d'Ocupació i Formació
    * ajuda pública

ACORD de 30 de setembre de 2013, del secretari autonòmic d'Economia i Ocupació, director general del SERVEF, pel qual es modifica el termini de presentació de sol·licituds establit en l'article 9 de l'Orde 31/2013, de 23 de juliol, de la Conselleria d'Economia, Indústria, Turisme i Ocupació, per la qual es convoca un programa d'ajudes destinat a afavorir l'accés al mercat de treball dels col·lectius de difícil inserció laboral, per a l'exercici 2013. [2013/9462]  
En el Diari Oficial de la Comunitat Valenciana de 30 de juliol de 2013 es va publicar l'Orde 31/2013, de 23 de juliol, de la Conselleria d'Economia, Indústria, Turisme i Ocupació, per la qual es convoca un programa d'ajudes destinat a afavorir l'accés al mercat de treball dels col·lectius de difícil inserció laboral, per a l'exercici 2013.  
En l'article 9 de l'esmentada Orde 31/2013 s'establia que les sol·licituds han de presentar-se en el termini de dos mesos des de la contractació, sense que en cap cas puguen presentar-se després del 30 de setembre de 2013.  
Respecte d'això i amb la finalitat de possibilitar una major execució d'este programa, de manera que puga estendre els seus efectes al nombre més gran possible de desempleats, resulta aconsellable que el dit termini de presentació de sol·licituds siga ampliat.  
De conformitat amb el que exposa i en aplicació de la disposició final única de l'Orde 31/2013, de 23 de juliol, de la Conselleria d'Economia, Indústria, Turisme i Ocupació, per la qual es convoca un programa d'ajudes destinat a afavorir l'accés al mercat de treball dels col·lectius de difícil inserció laboral, per a l'exercici 2013, per la qual es delega en el director general del SERVEF la facultat per a modificar els termes i terminis fixats en la convocatòria quan concórreguen circumstàncies que ho aconsellen,  
  
  
ACORDE  
  
Modificar el termini de presentació de sol·licituds establit en l'article 9 de l'Orde 31/2013, de 23 de juliol, de la Conselleria d'Economia, Indústria, Turisme i Ocupació, per la qual es convoca un programa d'ajudes destinat a afavorir l'accés al mercat de treball dels col·lectius de difícil inserció laboral, per a l'exercici 2013, de manera que les sol·licituds hauran de presentar-se en el termini de dos mesos des de la contractació, sense que en cap cas puguen presentar-se després del 10 d'octubre de 2013.  
  
València, 30 de setembre de 2013  
  
El secretari autonòmic d'Economia i Ocupació  
i director general del SERVEF,  
FERNANDO DÍAZ REQUENA